Man gevind wat BMW op N3 laat tol
Sello Maremane, woordvoerder van die Gautengse verkeerspolisie, sê beeldmateriaal van die voorval is wyd op sosiale media versprei van die voorval wat verlede week Donderdag plaasgevind het. Die video wys hoe 'n motoris, in 'n blou BMW, die motor op die snelweg in die rondte laat tol.
Die Gautengse verkeerspolisie het 'n ondersoek van stapel gestuur om te bepaal aan wie die motor behoort en waar die persoon bly. "Die ondersoek het onthul die eienaar bly in Edenvale. Die eienaar is gekontak en hy het bevestig sy seun het op die betrokke dag roekeloos met die motor gery op 'n openbare pa," het Maremane gesê.
Die bestuurder van die motor is in hegtenis geneem op aanklag van roekelose en nalatige bestuur.
"Die Gautengse verkeerspolisie rig 'n streng waarskuwing aan motoriste wat ons paaie vir onwettige wedrenne of truuks misbruik. Hierdie optrede sal nooit geduld word nie. Roekelose en nalatige bestuur is een van die grootste oorsake van noodlottige ongelukke."
Maremane sê die spesiale wetstoepassingseenheid van die Gautengse verkeerspolisie word geloof dat hulle die verdagte suksesvol kon opspoor en in hegtenis neem.
Drie vroue buite politieke vergadering doodgeskiet
Idioot! Sluit hom toe.
Na curfew ook nog. Sluit toe. Hy hoort nie agter motor se stuur nie.
Seker 'n spinnekop op die hoofweg probeer doodry
Daar is net een manier om 'n BMW te laat tol en dit is om die stuurwiel skuins te draai en voet in die hoek te sit. Hierdie is seker 'n bedorwe seun wat nie bydrae lewer teenoor die onderhoud van die voertuig. Pappa sorg vir alles, selfs die strafregtelike gedeelte.